Odense Adresse-Contoirs Efterretninger, 1844-09-23
den 7 Septbr. Præsidenten anmeldte, at han fra 49 Deputerede havde modtaget en Skrivelse, hvori han er anmodet om at fremsætte det Ønske for den kgl. Commissarius, at Valgaaret for de Stænderdeputerede maa forandres til 1 Mai, saaledes, at i næste Sexennium Valgene skee for Tidsrummet fra 1 Mai 1847 til samme Tid 1853, og at Stænderforsamlingerne derefter stedse maae sammenkaldes saaledes, at den Forsamling, der først sammentræder, benytter October, November og December Maaneder, og den, som sidst samles, den sidste Deel af Januar, samt Februar og Marts Maaneder i det paafølgende Aar og, om behøves, tillige April. Det er derhos i denne Skrivelse bemærket, at det kun er fordi Tiden er saa langt fremrykket, at et Andragende om denne Gienstand ikke kunde komme under Behandling, og at Man har valgt den i nærværende Tilfælde brugte Form. Den kgl. Commissarius lovede uden Ophold at befordre dette Andragende til Hs. Majestæt. J Sagen ang, den danske Nationalitets Betryggelse i Slesvig blev ved Afstemningen Committeens Jndstilling: "at Forsamlingen i et allerunderdanigst Andragende til Kongen vilde forestille Allerhøistsamme den paatrængende Nødvendighed af, at den danske Nationalitet i Hertugdommet Slesvig erholder den Betryggelse. som den nu savner, og uden hvilken den tidligere eller senere vil gaae sin Undergang imøde." – eenstemmig billiget med 44 St. Fremdeles foretoges til endelig Behandling Sagen betræffende det af Prof. Larsen indgivne Andr. fra Prof. Schouw, og det af Landsoverretsprokurator Jespersen indgivne Andr. fra Bestyrelsen for Selskabet for Trykkefrihedens rette Brug, om at indgaae med Besværing til Hs. Majestæt over det kongelige danske Cancellies Fremgangsmaade ved uden Lov og Dom at supprimere censurfrie Blade. Ved Afstemningen blev Committeens Jndstilling: "At Forsamlingen i Overeensstemmelse med Forordningen af 28 Mai 1831 §5 indgaaer til Hs. Maj. Kongen med en allerunderdanigst Besværing over det kongl. danske Cancellies ulovmedholdelige Fremfærd ved uden Lov og Dom at supprimere eensurfrie Blade." – antaget med 34 St. mod 16. Den kongl. Commissarius, "At Cancelliet i de sidste Aar jevnligen har maattet benytte hiin saa meget dadlede Myndighed, forholder sig rigtigt; men Skylden herfor ligger ene og alene hos Pressen. Det vil være vanskeligt her at udvikle den Fremgangsmaade, som fra dennes Side er bleven brugt; men jeg skal dog kortelig meddele Nøglen til den hele Sag. Det er nu omtrent 2 Aar siden, at den Prinds, der har nærmest Adgang, til den danske Trone, dersom den kongelige Mandstamme skulde uddøe, indgik en Forbindelse med en Storfyrstinde af Rusland. Efter hvad jeg kjender til Forholdene, er jeg overbeviist om, at denne Forbindelse ikke fra den danske Regjerings Side blev indledet af politiske Hensyn, men at den fremkaldtes ved Jndividernes personlige Tilbøielighed for hinanden. Jmidlertid kan det vel være, at der, da denne Forbindelse, som Døden nu ulykkeligviis har sønderreven, blev indgaaet, vare flere velmenende Mænd, som troede, at den kunde blive til Danmarks Lykke, iblandt Andet fordi det, hvis den kongelige Mandsstamme skulde uddøe, var en heldig Omstændighed, at den Fyrste, som da vilde arve Tronen, var nærbeslægtet med det Huus, som de antoge at have særdeles vægtige Prætentioner paa Holsteen. Derimod vare Udgiverne af vore Oppositionsblade i høieste Grad utilfredse med denne Forbindelse, og de angrebe den derfor paa den fiendtligste Maade, og tillode sig Yttringer, som jeg ikke vil gjentage. Ved Siden heraf saae Man, at det var Hensigten idelig at fremføre Artikler, som vare krænkende for Rusland, skjøndt Man undgik saadanne Udladelser, som kunde paadrage Straffeansvar, og for at forcere disse Artikler frem, begyndte Man at indføre en Mængde andre politiske Artikler, som for en stor Deel vare uskyldige, og som ikke vilde være blevne standsede, naar ikke hiin Hensigt havde ligget klart for Dagen. Den Embedsmand, hvem Tilsynet med Pressen i Hovedstaden nærmest er betroet, fandt derfor Anledning til jevnligen at anholde Blade, hvori Forbudet imod politiske Artiklers Optagelse var overtraadt. Enkelte Gange, naar Cancelliet fandt, at det nogenlunde gik an, hævede Man Beslaget; men i Almindelighed saae Collegiet sig ikke dertil istand, saameget mindre, som derved vilde være opstaaet en Usikkerhed hos hiin Embedsmand i Opfyldelsen af hans Embedspligt. Dette er Sagens Sammenhæng, og der er Jntet, der er meere ugrundet, end naar Man taler og en Forfølgelseslyst hos Cancelliet; tvertimod har dette Collegium viist den største Langmodighed, i Særdeleshed med Hensyn til de Fornærmelser, som Pressen dagligen udspier imod Collegiet selv."¬